Sonos Optimo 2 får Wi-Fi 6

Sonos planlægger angiveligt at udstyre sine kommende højttalere i Optimo serien med Wi-Fi 6 og endda Wi-Fi 6E. Det fortæller pocket-lint, der har gravet i dokumenter hos den amerikanske myndighed Federal Communications Commission, FCC.

I dokumenterne optræder et nyt Sonos-produkt med navnet “S39”, der menes at være det første i den kommende Optimo-serie. Produktet vil være kompatibelt med 2,4 GHz-, 5GHz- og endda de 6GHz-bånd, der kræves til Wi-Fi 6-forbindelse.

Enheden vil også have Bluetooth-understøttelse, ligesom de bærbare Sonos Move and Sonos Roam.

“S39” er blevet godkendt til trådløs brug af FCC. Et andet Sonos-produkt, “S41”, er desuden blevet godkendt i Canada og det menes også af få Wi-Fi 6.

Det er ikke helt sikkert at produkterne rent faktisk er ren del af Optimo-serien. Det kan også være opdateringer af eksisterende produkter, såsom Sonos One. Uanset hvad er det interessant at Sonos tager Wi-Fi 6 ombord.

At både S39 og S41 nu er godkendt, betyder med stor sandsynlighed, at vi snart finder ud af mere. Måske allerede under januar måneds CES-messe i Las Vegas.

I november måned afslørede Sonos, at de har tænkt sig at udvide i fire nye produktkategorier i de kommende år.

Sonos Optimo 2 får Wi-Fi 6